hotchpotch/miracl-hf-unified huggingface dataset:
ইন্টারন্যাশনাল ইউনিভার্সিটি অব বিজনেস এগরিকালচার অ্যান্ড টেকনোলজি
ইন্টারন্যাশনাল ইউনিভার্সিটি অব বিজনেস এগ্রিকালচার এ্যান্ড টেকনোলজি (বাংলা অনুবাদ: আন্তর্জাতিক ব্যবসায়, কৃষি এবং প্রযুক্তি বিশ্ববিদ্যালয়) বাংলাদেশের প্রথম বেসরকারী বিশ্ববিদ্যালয়। ১৯৯১ সালের বেসরকারী বিশ্ববিদ্যালয় আইনের আওতায় বিশ্ববিদ্যালয়টি স্থাপন করা হয়। ১৯৯২ সালে বিশ্ববিদ্যালয়টি ডিগ্রি প্রদান শুরু করে। থাইল্যান্ডের অ্যাসাম্পশন ইউনিভার্সিটি অব ব্যাংককের সাথে তাদের সহযোগিতা চুক্তি রয়েছে। বিশ্ববিদ্যালয়টি অ্যাসোসিয়েশন অব কমনোয়েলথ ইউনিভার্সিটিজ এর সদস্য।
আহছানউল্লা বিজ্ঞান ও প্রযুক্তি বিশ্ববিদ্যালয়
আহছানউল্লা বিজ্ঞান ও প্রযুক্তি বিশ্ববিদ্যালয় (), বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয় যার প্রতিষ্ঠাকাল ১৯৯৫।
আহছানউল্লা বিজ্ঞান ও প্রযুক্তি বিশ্ববিদ্যালয়, ঢাকা আহছানিয়া মিশন দ্বারা ১৯৯৫ সনে "বেসরকারী বিশ্ববিদ্যালয় আইন ১৯৯২" অণুযায়ী প্রতিষ্ঠিত হয় যা বাংলাদেশের সর্বাধিক মানসম্পন্ন বেসরকারী বিজ্ঞান বিশ্ববিদ্যালয়গুলোর একটি। ঢাকা আহছানিয়া মিশন একটি অলাভজনক বাংলাদেশী স্বেচ্ছাসেবী সংগঠন যা ১৯৫৮ সালে খান বাহাদুর আহছানুল্লা প্রতিষ্ঠিত করেন। ঢাকার তেজগাঁওয়ে অবস্থিত এই বিশ্ববিদ্যালয়ের ক্যাম্পাস । স্থাপত্য ও প্রকৌশল, বিজ্ঞান ও কলা এবং ব্যবসা প্রশাসন ও ব্যবস্থাপনা এবং শিক্ষা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। আহছানউল্লাহ বিশ্ববিদ্যালয় ইন্টারন্যাশনাল অ্যাসোসিয়েশন অব ইউনিভার্সিটিস, ইউনিভার্সিটি গ্রান্ট কমিশন ও অন্যান্য অনেক জাতীয় এবং আন্তর্জাতিক শিক্ষা প্রতিষ্ঠানের সঙ্গে সহযোগিতা এবং পেশাদার সম্পর্ক রক্ষণাবেক্ষণ করে ।
ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৮ - এ আহছানউল্লা বিজ্ঞান ও প্রযুক্তি বিশ্ববিদ্যালয়কে বাংলাদেশে বেসরকারী বিশ্ববিদ্যালয়গুলির মধ্যে প্রথম, সকল বিশ্ববিদ্যালয়ের মধ্যে তৃতীয় এবং ভারতীয় উপমহাদেশে ৭৭তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।SK
ঢাকা ইন্টারন্যাশনাল ইউনিভার্সিটি
ঢাকা ইন্টারন্যাশনাল ইউনিভার্সিটি বাংলাদেশের একটি বেসরকারি বিশ্ববিদ্যালয়। এটি ১৯৯৫ সালে প্রতিষ্ঠিত হয়।
আন্তর্জাতিক ইসলামি বিশ্ববিদ্যালয়, চট্টগ্রাম
আন্তর্জাতিক ইসলামী্ বিশ্ববিদ্যালয় চট্টগ্রাম সংক্ষেপে আইআইইউসি বাংলাদেশের সরকার কর্তৃক অনুমোদিত একটি বেসরকারী বিশ্ববিদ্যালয়। এটির স্থায়ী ক্যাম্পাস সীতাকুন্ডের কুমিরাতে অবস্থিত। ইসলামী বিশ্ববিদ্যালয় চট্টগ্রাম ট্রাস্ট (আইআইইউসি) এর তত্ত্বাবধানে থাকা এই বিশ্ববিদ্যালয়টি ১১ই ফেব্রুয়ারি ১৯৯৫ সালে বাংলাদেশের ১৯৯২ সালের বেসরকারি বিশ্ববিদ্যালয় আইনের আওতায় অনুমোদন লাভ করে, এবং সেই বছর থেকেই এর কার্যক্রম আরম্ভ হয়। ২০০৪ সালে ইউজিসি চালিত একটি জরিপে এটি শীর্ষ ৯ টি বেসরকারী বিশ্ববিদ্যালয়ের তালিকায় স্থান লাভ করে। বর্তমানে ৪০২ জন শিক্ষক (৩০৪ জন স্থায়ী) ও ১১ হাজার ৩৩৯ জন ছাত্র এবং সর্বমোট ৬০ একর আয়তনের ক্যাম্পাস নিয়ে এটি বাংলাদেশের বৃহত্তম বেসরকারী বিশ্ববিদ্যালয়।
আন্তর্জাতিক ইসলামী্ বিশ্ববিদ্যালয় চট্টগ্রামের স্থায়ী ক্যাম্পাস চট্টগ্রামের সীতাকুন্ড উপজেলার কুমিরাতে অবস্থিত। সুবিশাল এলাকায় তিনটি আবাসিক হল, তিনটি একাডেমিক ভবন, পাঁচটি অনুষদ ভবন, একটি লাইব্রেরী ভবন, সেন্ট্রাল মসজিদ ও অডিটরিয়াম/লেকচার থিয়েটার নিয়ে চলছে বিশ্ববিদ্যালয়ের সমস্ত কার্যক্রম।
বিশ্ববিদ্যালয়ের মোট গ্রন্থাগারের সংখ্যা ৭ টি, নিচে এই বিষয়ক আরও তথ্য দেওয়া হলো :
বইয়ের বিষয়ভিত্তিক পরিসংখ্যান:
দ্য পিপলস ইউনিভার্সিটি অব বাংলাদেশ
দ্য পিপলস ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি ১৯৯৬ সালে প্রতিষ্ঠিত হয়।
ইউনিভার্সিটি অব এশিয়া প্যাসিফিক
ইউনিভার্সিটি অব এশিয়া প্যাসিফিক বাংলাদেশের একটি বেসরকারি বিশ্ববিদ্যালয়। এটি ১৯৯৬ সালে প্রতিষ্ঠিত হয়েছে। চার বছর মেয়াদী কম্পিউটার সাইন্স এন্ড ইঞ্জিনিয়ারিং এবং ব্যবসা প্রশাসন দিয়ে শুরু হয় এ বিশ্ববিদ্যালয়ের কার্যক্রম। বর্তমানে বিশ্ববিদ্যালয়টি স্থাপত্য, ব্যবসা প্রশাসন, সিভিল এন্ড এনভাইরনমেন্টাল ইঞ্জিনিয়ারিং, কম্পিউটার সাইন্স এন্ড ইঞ্জিনিয়ারিং, ফার্মাসি, ল', ম্যাথম্যাটিকস, ইংরেজি এবং ইলেকট্রিকাল এন্ড ইলেকট্রনিক্স ইঞ্জিনিয়ারিং বিভাগ তার কার্যক্রম চালাচ্ছে। বাংলাদেশের একটি অলাভজনক প্রতিষ্ঠান যার নাম এশিয়া প্যাসিফিক বিশ্ববিদ্যালয় ফাউন্ডেশন এই বিশ্ববিদ্যালয়টিকে আর্থিকভাবে সহযোগিতা করছে। এই ফাইন্ডেশনের প্রধান লক্ষ্য হচ্ছে মানবিক ও সামাজিক উন্নয়ন।পরিমার্জনকারী: হাসান তাহসিন রাফসান (বি এস সি, সি এস ই, ইউ এ পি )
মানারাত ইন্টারন্যাশনাল ইউনিভার্সিটি
মানারাত ইন্টারন্যাশনাল ইউনিভার্সিটি বাংলাদেশের একটি বেসরকারি বিশ্ববিদ্যালয়। সাভার উপজেলার বিরুলিয়া ইউনিয়নের খাগান এলাকায় বিশ্ববিদ্যালয়টির মূল ক্যাম্পাস অবস্থিত।বিশ্ববিদ্যালয়ে নিম্নলিখিত স্নাতকোত্তর প্রোগ্রাম রয়েছে:
ড্যাফোডিল ইন্টারন্যাশনাল ইউনিভার্সিটি
ড্যাফোডিল ইন্টারন্যাশনাল ইউনিভার্সিটি বাংলাদেশের একটি বেসরকারী পর্যায়ের উচ্চ শিক্ষা দানকারী প্রতিষ্ঠান। প্রাইভেট বিশ্ববিদ্যালয় অ্যাক্ট ১৯৯২ (২) অনুযায়ী বাংলাদেশের রাজধানী ঢাকার ধানমন্ডি এলাকায় ২০০২ সালের ২৪ জানুয়ারি এ বিশ্ববিদ্যালয়টি প্রতিষ্ঠিত হয়। উচ্চ শিক্ষা প্রতিষ্ঠার জন্য জাতিসংঘের সাথে চুক্তি স্বাক্ষরিত হয় ড্যাফোডিল ইন্টারন্যাশনাল ইউনিভার্সিটির। এ বিশ্ববিদ্যালয়টি বাংলাদেশের আরো ৪টি বিশ্ববিদ্যালয়সহ ইন্টারন্যাশনাল অ্যাসোসিয়েশন অব ইউনিভার্সিটিসের সদস্য।
বিশ্ববিদ্যালয়টি ২০০২ সালের ২৪ জানুয়ারি প্রতিষ্ঠিত হয়।
বিশ্ববিদ্যালয়টির বর্তমানে ৩ টি ক্যাম্পাস রয়েছে। ধানমন্ডি, আশুলিয়া ও উত্তরা, ৩টি ক্যাম্পাসেই বর্তমানে শিক্ষা কার্যক্রম চলছে।
আশুলিয়া ক্যাম্পাস ড্যাফোডিল ইন্টারন্যাশনাল ইউনিভার্সিটির সর্ববৃহৎ এবং স্থায়ী ক্যাম্পাস। এখানে ছাত্র-ছাত্রীদের জন্য রয়েছে সকল প্রকার সুবিধা। এখানে রয়েছে বড় আকারের ক্রিকেট খেলার মাঠ যেখানে বিভিন্ন সময় অন্যান্য বিশ্ববিদ্যালয়ের ক্রিকেট টিম এবং আন্ত-বিভাগ ক্রিকেট টূর্ণামেন্ট অনুষ্ঠিত হয়ে থাকে। ক্যাম্পাসে ছাত্রদের জন্য রয়েছে হোস্টেল সুবিধা। ছাত্র ছাত্রীদের ইন্টারনেট প্রদান করার জন্য এখানে রয়েছে সার্বক্ষণিক ফ্রি-ওয়াইফাই সুবিধা, রয়েছে গলফ খেলার জন্য গলফ মাঠ। বাস্কেট বল কোর্ট, গোসলের জন্য সুইমিং পুল (নির্মাণাধীন)। এখানে রয়েছে বিশ্ববিদ্যালয়টির সুবৃহৎ অডিটোরিয়াম। বিশ্ববিদ্যালয়ের বিভিন্ন বড় বড় অনুষ্ঠান এই অডিটোরিয়ামটিতে হয়ে থাকে।
বর্তমানে বিশ্ববিদ্যালয়টিতে ৫ টি অনুষদ এর অধিনে ২৩ টি বিভাগ রয়েছে।শিক্ষার্থীদের নানাবিধ প্রতিভা বিকাশ এবং চর্চার জন্যে রয়েছে একাধিক সংগঠন।বছরে তিনবার ভর্তি কার্যক্রম পরিচালিত হয়ে থাকে স্প্রিং, সামার এবং ফল সেমিস্টারে। আর দূরে অবস্থানরত ছাত্র ছাত্রীদের কথা বিবেচনা করে অনলাইন ভর্তির ব্যবস্থা করে । তাছাড়া সরাসরি ক্যাম্পাসএ এসেও ভর্তি হওয়া যায়।
বিশ্ববিদ্যালয়টির ধানমন্ডি ক্যাম্পাসে রয়েছে ৬ তলা বিশিষ্ট লাইব্রেরি। এছাড়াও
আশুলিয়া ক্যাম্পাসে একাডেমিক ভবন একের দ্বিতীয় তলায় রয়েছে একটি লাইব্রেরি। এখান থেকেও ছাত্র ছাত্রীগণ বিভিন্ন বই পড়তে পারে এবং একটি নির্দিষ্ট সময়ের জন্য স্টুডেন্ট আইডি কার্ডের মাধ্যমে নির্দিষ্ঠ সময়ের জন্য শিক্ষার্থীরা বই ধার নিতে পারে । এখানে অনলাইন লাইব্রেরির মাধ্যমে শিক্ষার্থীরা তাদের প্রয়োজনীয় বইটি খুজতে পারেন এবং কিছু বই PDF(Portable Document File) সংগ্রহ করতে পারে। এছাড়াও এখানে ভয়েস বুকের মাধ্যমে বইয়ের ভাষ্য সরাসরি শোনা যায়। এই লাইব্রেরিটিতে ২৪,০০০ বই, ১৩,৫০০ ই-বুক, ২,৫০০ প্রোজেক্ট রিপোর্ট এবং ২,৫০০ ই-জার্নাল রয়েছে। প্রতিটি লাইব্রেরিতে রয়েছে ফ্রি ইন্টারনেট সুবিধা যাতে করে ছাত্র ছাত্রীরা পৃথিবীর বিভিন্ন দেশের লাইব্রেরি ও অন্যান্য বিষয় সম্পর্কে তথ্যাবলী সংগ্রহ করতে এবং নিজের কাজে ব্যবহার করতে পারে।
শিক্ষার্থীদের হাতে-কলমে শিক্ষা দানের জন্য এখানে রয়েছে -
২০১২ সালে ড্যাফোডিল ইন্টারন্যাশনাল ইউনিভার্সিটি এসিএম আইসিপিসি ঢাকা সাইটের আয়োজক হয়।
স্টেট ইউনিভার্সিটি অব বাংলাদেশ
স্টেট ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এই বিশ্ববিদ্যালয়টি ২০০২ সালে প্রতিষ্ঠিত হয়েছে।
স্টেট ইউনিভার্সিটি অব বাংলাদেশ এর ঢাকা শহরে ২টি। প্রধান ক্যাম্পাস এবং বিজয় ক্যাম্পাস। ক্যাম্পাস ২টি ধানমন্ডিতে অবস্থিত।
ইবাইস ইউনিভার্সিটি
ইবাইস ইউনিভার্সিটি (ইংরেজি: IBAIS University) বা ইন্টারন্যাশনাল বিজনেস এডমিনিস্ট্রেশন এন্ড ইনফরমেশন সিস্টেম ইউনিভার্সিটি বাংলাদেশের একটি বেসরকারি বিশ্ববিদ্যালয়। এটি ২০০২ সালে প্রতিষ্ঠিত হয়।
প্রাইম বিশ্ববিদ্যালয়
প্রাইম ইউনিভার্সিটি বাংলাদেশের একটি বেসরকারি বিশ্ববিদ্যালয়।
এই বিশ্ববিদ্যালয়ে ৮টি বিভাগের অধীনে ৫টি অনুষদ রয়েছে:
নর্দার্ন ইউনিভার্সিটি বাংলাদেশ
নর্দার্ন ইউনিভার্সিটি বাংলাদেশের একটি বেসরকারী বিশ্ববিদ্যালয়। এটি ঢাকা শহরের এলাকায় অবস্থিত। এই বিশ্ববিদ্যালয়টি ২০০২ সালে প্রতিষ্ঠিত হয়। এখানে ব্যবসা প্রশাসন, কম্পিউটার বিজ্ঞান ও প্রকৌশল, আইন, ফার্মেসি,ইংরেজি বিষয়ে স্নাতক ও স্নাতকোত্তর শিক্ষা প্রদান করা হয়।
বর্তমানে বিশ্ববিদ্যালয়ে ৪ টি অনুষদের অধিনে ১১ টি বিভাগ রয়েছে।
বাংলাদেশের বিশ্ববিদ্যালয়সমূহের তালিকা
সাউদার্ন ইউনিভার্সিটি, বাংলাদেশ
সাদার্ন ইউনিভার্সিটি (ইংরেজি: Southern University of Bangladesh , Chittagong) বাংলাদেশের চট্টগ্রাম জেলার মেহেদিবাগে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয়টি ১৯৯৮ সালে প্রতিষ্ঠিত হয়। সরকার অনুমোদিত ২০০৩ সালে।
ব্যবসায় প্রশাসন অনুষদ, বিজ্ঞান ও প্রকৌশল অনুষদ, কলা , সামাজিক বিজ্ঞান ও আইন অনুষদ।
ইস্টার্ন ইউনিভার্সিটি
ইস্টার্ন ইউনিভার্সিটি বাংলদেশের একটি বেসরকারি বিশ্ববিদ্যালয়। এর ক্যাম্পাস রাজধানী ঢাকার ধানমন্ডিতে অবস্থিত। এটি ২০০৩ সালে প্রতিষ্ঠিত হয়। এই বিশ্ববিদ্যালয়ে চারটি অনুষদ রয়েছে।প্রত্যেকটি অনুষদের সতন্ত্র ক্যাম্পাস রয়েছে।২০১৩ সালের হিসাব অণুযায়ি ১১,৭৯৩ এর অধিক ছাত্র-ছাত্রী অধ্যয়ন করছে।
বর্তমানে বিশ্ববিদ্যালয়ে ৪ টি অনুষদ রয়েছে।এগুলো হল -
• বিএ (অনার্স). ইংরেজি
• এমএ ইএলএল (ইংরেজি ভাষা ও সাহিত্য)
• এম ELT (ইংরেজি ভাষা পড়াচ্ছে) 2 বছর প্রোগ্রাম
• এম ELT (ইংরেজি ভাষা পড়াচ্ছে) 1 বছর প্রোগ্রাম
• এল এল, বি (অনার্স)
• এল এল, এম (মাস্টার)
• বিএসসি সিএসই (কম্পিউটার বিজ্ঞান ও প্রকৌশল)
• বিএসসি সিএসআইএস (কম্পিউটার বিজ্ঞান ও ইনফরমেশন সিস্টেম)
• এমএসসি সিএসই (কম্পিউটার বিজ্ঞান ও প্রকৌশল)
• বিএসসি ইইই (তড়িৎ এবং ইলেকট্রনিক)
• বিএসসি ইটিই (বৈদ্যুতিক ডাক ও টেলিযোগাযোগ প্রকৌশল)
• বিবিএ (ব্যবসায় প্রশাসন স্নাতক) প্রোগ্রাম
• এমবিএ (ব্যবসায় প্রশাসন মাস্টার) প্রোগ্রাম:
- নিয়মিত এমবিএ
- নির্বাহী এমবিএ
ইস্টার্ন ইউনিভার্সিটি' এর প্রাতিষ্ঠানিক ওয়েবসাইট
বাংলাদেশ ইউনিভার্সিটি অব বিজনেস অ্যান্ড টেকনোলজি
বাংলাদেশ ইউনিভার্সিটি অব বিজনেস অ্যান্ড টেকনোলজি (বিইউবিটি) বাংলাদেশের একটি বেসরকারি বিশ্ববিদ্যালয়। এটি ২০০৩ সালে প্রতিষ্ঠিত।
বাংলাদেশ শিক্ষা মন্ত্রণালয়ের অধীন ইউজিসি (UGC) অনুমোদিত প্রাইভেট ইউনিভার্সিটি এ্যাক্ট ২০০৩ অনুসারে এটি প্রতিষ্ঠিত হয়। নর্থ আমেরিকা ইউনিভার্সিটির পাঠদান পদ্ধতি এখানে অনুসরন করা হয়, যা বিশ্ববিদ্যালয় মঞ্জুরী কমিশন কর্তৃক স্বীকৃত। ঢাকা কমার্স কলেজ কর্তৃক বিশ্ববিদ্যালয়টি প্রতিষ্ঠিত হয় এবং এটি পরিচালিত হয় ঢাকা কমার্স কলেজের ট্রাস্টি বোর্ড, প্রিন্সিপাল এবং চেয়ারম্যানসহ অন্যান্য গভর্নিং বডির মেম্বার দ্বারা তৈরী সিন্ডিকেটের মাধ্যমে। এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে। আন্ডার গ্রাজুয়েট প্রোগ্রামের জন্য ২৫% থেকে ১০০% ছাড় সুবিধা পাওয়া যায়।
বিইউবিটি তে শিক্ষা বছরকে তিনটি সেমিস্টারে ভাগ করা হয়েছে, তা নিম্নরুপ:
শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে লাইব্রেরী সুবিধা রয়েছে।মেম্বার কার্ডের মাধ্যমে শিক্ষার্থীগন বই বাসায় নিতে পারেন। লাইব্রেরীতে বই পড়ার সুবিধা রয়েছে। লাইব্রেরীতে রয়েছে পর্যাপ্ত দেশী-বিদেশী বইয়ের সংগ্রহ।
ইউনাইটেড ইন্টারন্যাশনাল ইউনিভার্সিটি
ইউনাইটেড ইন্টারন্যাশনাল ইউনিভার্সিটি সংক্ষেপে ‌ ইউ আই ইউ (UIU) ()বাংলাদেশের একটি বেসরকারী বিশ্ববিদ্যালয়। এটি বাংলাদেশের রাজধানী ঢাকায় অবস্থিত। দেশের প্রথম বেসরকারি বিশ্ববিদ্যালয় হিসেবে গবেষণার জন্য ১কোটি টাকার তহবিল ঘোষণা করেছে ২০১৬ সালে ।
দেশের অন্যতম শিল্পগোষ্ঠী ইউনাইটেড গ্রুপ ২০০৩ সালে UIU প্রতিষ্ঠা করে । দক্ষিণ এশিয়ার অন্যতম সেরা শিক্ষাকেন্দ্র হিসেবে পরিণত করা উদ্যোক্তাদের লক্ষ্য । ইউনাইটেড গ্রুপ এর ২২টি সহযোগী প্রকল্পের মধ্যে ইউনাইটেড ইন্টারন্যাশনাল ইউনিভার্সিটি অন্যতম ।
এই বিশ্ববিদ্যালয়ে নিম্নলিখিত অনুষদ এবং বিভাগ আছে :
প্রকৌশল অনুষদ:ব্যবসা অনুষদ ও অর্থনীতি অনুষদ:অর্থনীতি:
অন্যান্য
বিশ্ববিদ্যালয় থেকে এই পর্যন্ত ২টি সমাবর্তনে ১১৫৮ জন স্নাতক ডিগ্রি লাভ করেছে।গবেষণার জন্য ১ কোটি টাকার তহবিল ঘোষণা করেছে ২০১৬ সালে । শিক্ষা, গবেষণা, আধুনিক যোগাযোগ প্রযুক্তি, জলবায়ু ও পরিবেশ, টেলিকমিউনিকেশন সহ বিভিন্ন খাতে নির্বাচিত ১৫ জনকে ইউআইইউ রিসার্চ গ্র্যান্ট এবং ২২ জনকে দেশীয় এবং আন্তর্জাতিক পরিসরে গবেষণার জন্য স্বীকৃতি ও প্রশংসাপত্র দেয়ার ব্যবস্থা করা হয়। ইউআইইউ এর সম্মানিত শিক্ষকরা যেকোনো গবেষণার জন্য সর্বচ্চো ১২ লাখ টাকা অনুদান পেতে পারেন । সময়কাল হবে ১-২ বছর । প্রথমবার ১৫ জন্য শিক্ষককে গবেষণা তহবিল থেকে অর্থ প্রদান করা হয় ।
UIU ২০১৮ সালে ঢাকার সাতারকুলে নিজেদের পার্মানেন্ট ক্যাম্পাস এ গিয়েছে। সাতারকুলে অবস্থিত 'ইউনাইটেড সিটি 'তে নির্মীয়মাণ এই ক্যাম্পাস এর আয়তন প্রায় ৮,৭৫,০০০ স্কয়ার ফিট । যা কিনা ঢাকা মেট্রোপলিটন সিটিতে অবস্থিত সবচেয়ে বড় আয়তনের বেসরকারি বিশ্ববিদ্যালয়য় এর ক্যাম্পাস ।
প্রতি সেমিস্টার এ ২০% ছাত্রছাত্রী ২০-১০০ ভাগ টিউশন ফি ওয়েভার পায় , পূর্বের একাডেমিক ফলাফল এবং সর্বশেষ সেমিস্টার এর ফলাফলের উপর ভিত্তি করে । UIU ২০১৫ সালে ১১কোটি টাকা স্কলারশীপ দেয় একাই , যা ঐ বছরে বাংলাদেশের বিশ্ববিদ্যালয়গুলোর মধ্যে সর্বচ্চো । UIU ২০১৬ সালের সামার সেমিস্টার থেকে প্রতি সেমিস্টার এর স্কলারশীপ রেসাল্ট প্রথম আলো এবং দ্য ডেইলি স্টার পত্রিকায় প্রকাশ করানোর সিদ্ধান্ত নিয়েছে ।
গণবিশ্ববিদ্যালয়
গণবিশ্ববিদ্যালয় ১৯৯৮ সালে বেসরকারি বিশ্ববিদ্যালয় হিসেবে ঢাকায় প্রতিষ্ঠিত হয়। বর্তমানে সাভারের নলামে বিশ্ববিদ্যালয়টি তাদের নিজস্ব ক্যাম্পাসে একাডেমিক এবং প্রশাসনিক কার্যক্রম পরিচালনা করছেন। মোট তেরটি বিভাগ নিয়ে বিশ্ববিদ্যালয়টি পরিচালিত হচ্ছে।
১. এম বি বি এস।
২ ফিজিওথেরাপী
৩ ফার্মেসি
৪ মাইক্রোবায়োলজি
৫ মেডিকেল ফিজিক্স এন্ড বায়োমেডিকেল ইঞ্জিনিয়ারিং
৬ কম্পিউটার সায়েন্স এন্ড ইঞ্জিনিয়ারিং
৭ ইংরেজী
৮ রাজনীতি ও প্রশাসন 
৯ আইন
১০ ফলিত গণিত
১১ বি বি এ
১২ বাংলা, সাহিত্য ও সংস্কৃতি
১। চিকিৎসা বিজ্ঞান অনুষদ।
২। মৌল ও সামাজিক বিজ্ঞান অনুষদ।
৩। পোস্ট গ্রাজুয়েট অনুষদ।
ভাষা আন্দোলন এবং বাংলা ভাষার উন্নয়নের সঙ্গে সম্পর্কিত চারজন বিশিষ্ট ব্যক্তিকে সম্মাননা দিয়েছে গণ বিশ্ববিদ্যালয়। সম্মাননা প্রাপ্তরা হলেন ভাষাসৈনিক আব্দুল মতিন, বিচারপতি মুহাম্মদ হাবিবুর রহমান, বদরুদ্দীন উমর ও ড. হালিমা খাতুন। এছাড়া বিশ্ববিদ্যালয়ের ৪০ বছর পূর্তি উপলক্ষ্যে মুক্তিযুদ্ধে অনন্য অবদানের জন্য ৩৩ জন বিশিষ্ট ব্যক্তিকে সম্মাননা ও উপহার দেওয়া হয়।
এশিয়ান ইউনিভার্সিটি অব বাংলাদেশ
এশিয়ান ইউনিভার্সিটি অফ বাংলাদেশ বাংলাদেশের একটি বেসরকারী বিশ্ববিদ্যালয়। এটি ১৯৯৬ সালের জানুয়ারি ৪ তারিখে প্রতিষ্ঠিত হয়। ১৯৯২ সালের বেসরকারী বিশ্ববিদ্যালয় আইনের অধীনে এটি প্রতিষ্ঠা করা হয়। আশুলিয়া থানার টংগাবাড়ি এলাকায় বঙ্গবন্ধু সড়কে বিশ্ববিদ্যালয়টির স্থায়ী ক্যাম্পাস অবস্থিত।
এশিয়ান ইউনিভার্সিটি অফ বাংলাদেশ
প্রতিষ্ঠা হয়েছে ১৯৯৬ সালে
১০৫ জন
এশিয়ানের দুইটি নিজস্ব ক্যাম্পাস রয়েছে
১। বাড়ী # ৯, সড়ক # ৫, সেক্টর # ৭, উত্তরা, ঢাকা - ১২৩০
২। স্থায়ী ক্যাম্পাস টংগাবাড়ি বঙ্গবন্ধু রোড আশুলিয়া ঢাকা
বাংলাদেশ ইউনিভার্সিটি
বাংলাদেশ বিশ্ববিদ্যালয় (ইংরেজি: Bangladesh University) বাংলাদেশের একটি বেসরকারী বিশ্ববিদ্যালয়। এটি ২০০১ সালে প্রতিষ্ঠিত হয়। এটি রাজধানী ঢাকার মোহাম্মদপুর এলাকায় অবস্থিত । প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।বাংলাদেশ ইউনিভার্সিটি কাজী আলীর বেসরকারি বিশ্ববিদ্যালয় আইন, ১৯৯২ এর অধীনে ২০০১ সালে প্রতিষ্ঠিত হয়। এটা বাংলাদেশ গণপ্রজাতন্ত্রী এবং তার পাঠক্রম সরকার সেইসাথে প্রোগ্রাম দ্বারা স্বীকৃত হয়েছে বাংলাদেশ বিশ্ববিদ্যালয় মঞ্জুরি কমিশন (ইউজিসি) অনুমোদন করা হয়েছে । বাংলাদেশ ইউনিভার্সিটি বিভিন্ন ডিসিপ্লিনে ডিগ্রী প্রদানের জন্য বাংলাদেশ সরকার কর্তৃক অনুমোদিত হয়. তারা বিশ্বমানের পেশাদার বৃহৎ বাংলাদেশি সম্প্রদায় ও বিশ্বের প্রয়োজন প্রতিক্রিয়াশীল উত্পাদক উদ্দেশ্য নিয়ে গবেষণা ও সৃজনশীল কার্যক্রমের মাধ্যমে প্রয়োগ জ্ঞান অনুগমন শ্রেষ্ঠত্ব এবং নতুনত্ব করতে প্রতিশ্রুতিবদ্ধ হয়।
বাংলাদেশ ইউনিভার্সিটি একটি সমৃদ্ধিশালী আবাসিক ক্যাম্পাস এবং সম্প্রদায়ের পাদদেশে এবং ৬ একর উপর বসা হয় ।
বিশ্ববিদ্যালয়ের ক্যাম্পাস ১ ও ৫ এর নিচতলাতে বিশ্ববিদ্যালয়ের লাইব্রেরি অবস্থিত। এখানে শীতাতপ নিয়ন্ত্রিত পরিবেশে একসাথে ৫০০ জনেরও বেশি ছাত্রের পড়ার ব্যবস্থা আছে।
লিডিং ইউনিভার্সিটি
লিডিং ইউনিভার্সিটি ২০০১ সালে বেসরকারী বিশ্ববিদ্যালয় আইন, ১৯৯২ এর অধীনে বাংলাদেশের সিলেট প্রতিষ্ঠিত হয়। এটি সিলেটের প্রথম বেসরকারি বিশ্ববিদ্যালয়। সম্প্রতি বিশ্ববিদ্যালয়টি এর স্থায়ী ক্যাম্পাস রাগিব নগর,দক্ষিণ সুরমা,সিলেট এলাকায় স্থানান্তরিত করা হয়েছে এবং সেখানেই বিশ্ববিদ্যালয়টির সমস্ত কার্যক্রম চলছে।
ড. রাগীব আলী ১৯৯৬ সালের ২ আগস্ট শিক্ষা মন্ত্রণালয়ে একটি প্রস্তাব প্রেরণ করেন। এ প্রস্তাব সাপেক্ষে শিক্ষা মন্ত্রণালয় ২০০১ সালের ২ আগস্ট লিডিং ইউনিভার্সিটি স্থাপনের চূড়ান্ত অনুমোদন প্রদান করে। পরে ২০০২ সালের ৪ মার্চ লিডিং ইউনিভার্সিটির আনুষ্ঠানিক শুভ উদ্বোধন করা হয় এবং ওই দিন থেকেই ইউনিভার্সিটির প্রথম সেমিস্টার চালু করা হয়।
গণপ্রজাতন্ত্রী বাংলাদেশ সরকার প্রণীত বেসরকারি বিশ্ববিদ্যালয় আইন ১৯৯২ এর অধীনে লিডিং ইউনিভার্সিটি অনুমতি অর্জন করেছে।
লিডিং ইউনিভার্সিটি স্নাতক ও স্নাতকোত্তর পর্যায়ে ব্যবসা-প্রশাসন, আধুনিক বিজ্ঞান, মানবিক ও আধুনিক ভাষা এবং সামাজিক বিজ্ঞান অনুষদের অধীনে নিম্নলিখিত প্রোগ্রামসমূহ পরিচালনা করে থাকে।
ব্যবসায় প্রশাসন অনুষদ :
আধুনিক বিজ্ঞান অনুষদ :
মানবিক ও আধুনিক ভাষা অনুষদ :
সামাজিক বিজ্ঞান অনুষদ :
বিজিসি ট্রাস্ট বিশ্ববিদ্যালয় বাংলাদেশ
বিজিসি ট্রাস্ট বিশ্ববিদ্যালয় বাংলাদেশ (BGC Trust University Bangladesh) ২০০১ সালে বিজিসি বিদ্যানগর, চন্দনাইশ উপজেলা, চট্টগ্রাম, বাংলাদেশে প্রতিষ্ঠিত হয়। এটি চট্টগ্রাম শহর থেকে ৩৪ কিলোমিটার দূরে চট্টগ্রাম - কক্সবাজার হাইওয়ের পাশেই অবস্থিত। এটি একটি বেসরকারি বিশ্ববিদ্যালয়। ২০১০ সালের ১৩ ডিসেম্বর বাংলাদেশ সরকারের শিক্ষা মন্ত্রনালয় ও বিশ্ববিদ্যালয় মঞ্জুরী কমিশন(ইউজিসি) কর্তৃক প্রেস ব্রিফিংএ দেশের অন্য আরো সাতটি বেসরকারি বিশ্ববিদ্যালয়ের সাথে বিজিসি ট্রাস্ট বিশ্ববিদ্যালয় বাংলাদেশ 'এ' ক্যাটাগরির স্বীকৃতি লাভ করে।
বিজিসি ট্রাস্ট বিশ্ববিদ্যালয় বাংলাদেশ বেসরকারি বিশ্ববিদ্যালয় আইন, ১৯৯২-এর অধীনে প্রতিষ্ঠিত হয়। এটি ২০০১ সালে বাংলাদেশ সরকারের শিক্ষা মন্ত্রনালয়, বিশ্ববিদ্যালয় মঞ্জুরী কমিশন (ইউজিসি), বাংলাদেশ বার কাউন্সিল, বাংলাদেশ ফার্মেসী কাউন্সিল এবং বাংলাদেশ কম্পিউটার কাউন্সিল কর্তৃক অনুমোদন লাভ করে। এর প্রতিষ্ঠাতা আফসার উদ্দিন আহমেদ।বাংলাদেশ বার কাউন্সিল কর্তৃক অনুমোদিত বিজিসিটাব আইন বিভাগ। বিজিসি বিদ্যানগর ক্যাম্পাসে নিম্নোক্ত গ্রাজুয়েট ও পোস্টগ্রাজুয়েট ডিগ্রীসমূহ প্রদান করে ।
বিজিসি ট্রাস্ট বিশ্ববিদ্যালয় বাংলাদেশ ব্যবসায় অনুষদে বিভিন্ন বিষয়ে ডিগ্রী প্রদান করে। যার মাঝে রয়েছে-
কম্পিউটার বিজ্ঞান এবং প্রকৌশল অনুষদ অফার করছে কম্পিউটার সায়েন্স এবং ইঞ্জিনিয়ারিং (সিএসই) বিভাগে স্নাতক কোর্স করানো হয়। অবজেক্ট ওরিয়েন্টেড প্রোগ্রামিং ল্যাঙ্গুয়েজ (সি++, জাভা), ডাটা স্ট্রাকচার ও কম্পিউটার অ্যালগরিদম, কম্পিউটার আর্কিটেকচার মডেলিং সিমুলেশন, ডেটাবেজ ওয়েব প্রোগ্রামিং, ডেটাবেজ ম্যানেজমেন্ট সিস্টেম, ডাটা কমিউনিকেশন, বেসিক ইলেকট্রিক্যাল ও ইলেকট্রনিক্স ইঞ্জিনিয়ারিং, সফটওয়্যার ইঞ্জিনিয়ারিং, টেলিকমিউনিকেশন ইঞ্জিনিয়ারিং, আর্টিফিশিয়াল ইন্টিলিজেন্স, ক্রিপ্টোগ্রাফি ও নেটওয়ার্ক সিকিউরিটি, কম্পিউটার গ্রাফিক্স, ডিজিটাল সিগন্যাল প্রসেসিং ইত্যাদি বিষয় এই কোর্সের অন্তর্ভুক্ত। এই অনুষদ যে ডিগ্রী প্রদান করে থাকেন তাঁর নাম হল--
বিজিসিটাব সিএসই বিভাগে নিয়মিত কম্পিটিটিভ প্রোগ্রামিং কনটেস্টের আয়োজন করা হয়। বিজিসিটাবের সেরা প্রোগ্রামিং টিমগুলো প্রতিবছর বিশ্বের সেরা প্রতিযোগিতামূলক প্রোগ্রামিং প্রতিযোগিতা ACM ICPC এর ঢাকা রিজিওনাল সাইট এবং দেশব্যাপী বিভিন্ন বিশ্ববিদ্যালয়ে অনুষ্ঠিত কম্পিউটার প্রোগ্রামিং কনটেস্ট ও ফেস্টে অংশগ্রহণ করে থাকে। অ্যালাইড কম্পিউটিং স্ট্রিমের পাশাপাশি সিএসই বিভাগের অন্তর্ভুক্ত ৩ টি ক্লাব হচ্ছেঃ
ইংরেজি অনুষদ নিম্নবর্তী ডিগ্রীসমূহ প্রদান করে:
বাংলাদেশ ফার্মেসী কাউন্সিল কর্তৃক অনুমোদিত বিজিসিটাব ফার্মেসী অনুষদ নিম্নোক্ত ডিগ্রী সমূহ প্রদান করে।
সিলেট ইন্টারন্যাশনাল ইউনিভার্সিটি
সিলেট ইন্টারন্যাশনাল ইউনিভার্সিটি বাংলাদেশের সিলেট জেলার বাঘবারিতে অবস্থিত একটি বেসরকারি বিশ্ববিদ্যালয়। এটি বেসরকারী বিশ্ববিদ্যালয় আইন,১৯৯২ এর অধীনে প্রতিষ্ঠিত হয়। এটি বাংলাদেশের বিশ্ববিদ্যালয় মঞ্জুরী কমিশনের আওতাভুক্ত একটি বিশ্ববিদ্যালয়। 
বিশ্ববিদ্যালয়টির প্রথম উপাচার্য ছিলেন ছদরুদ্দিন আহমেদ চৌধুরী, বাংলাদেশে ফিজিক্যাল সোসাইটির পূর্বের সভাপতি (১৯৯৫-১৯৯৫৬) এবং তিনি শাহজালাল বিজ্ঞান ও প্রযুক্তি বিশ্ববিদ্যালয় এর ও প্রথম উপাচার্য ছিলেন। বর্তমান উপাচার্য হচ্ছেন প্রফেসর মোঃ মনির উদ্দিন। তিনি অনেক বছর সিলেট উচ্চ এবং উচ্চ মাধ্যমিক শিক্ষা বোর্ডের সম্পাদক এবং নিয়ন্ত্রক ছিলেন।
বিশ্ববিদ্যালয়টির প্রথম কার্যক্রম শুরু হয় অক্টোবর ২০০১সালে।
বিশ্ববিদ্যালয়টি নিম্নোক্ত প্রোগ্রামসমুহে শিক্ষাদান করে:
সাউথ ইস্ট ইউনিভার্সিটি
সাউথইষ্ট ইউনিভার্সিটি (ইংরেজি: Southeast University) বাংলাদেশের একটি বেসরকারি বিশ্ববিদ্যালয়। এই বিশ্ববিদ্যালয়টি ২০০২ সালে প্রতিষ্ঠিত হয়েছে।বাংলাদেশের সেরা বিশ্ববিদ্যালয়েরর মধ্যে একটি। সাউথইষ্ট বিশ্ববিদ্যালয়কে সেরা আঞ্চলিক বিশ্ববিদ্যালয় হিসেবে ঘোষিত করা হয়েছে।
বিশ্ববিদ্যালটির স্থায়ী ক্যাম্পাস ঢাকাস্থ তেজগাঁও এর নাবিস্কতে।
বিজ্ঞান অনুষদ
বিজনেস অনুষদ
কলা অনুষদ
* স্কুল ওফ সাইন্স এন্ড ইন্জিনিয়ারিং
www.seu.ac.bd
সিটি ইউনিভার্সিটি
সিটি ইউনিভার্সিটি (ইংরেজি: City University) বাংলাদেশের একটি বেসরকারী বিশ্ববিদ্যালয়।
বিশ্ববিদ্যালয়টি ২০০২ সালে তাদের একাডেমিক যাত্রা শুরু করে। বিশ্ববিদ্যালয়টির পুরাতন ক্যাম্পাস ছিল ঢাকার বনানীতে। তবে ১ নভেম্বর ২০১৪ এ ক্যাম্পাস বনানী হতে স্থানান্তরিত হয়ে পান্থপথ এ বসুন্ধরা সিটির কাছেই নিয়ে আসা হয়। যেটি বিশ্ববিদ্যালয়টির নগর ক্যাম্পাস নামে পরিচিত।
বিশ্ববিদ্যালয়টিতে বিভিন্ন বিষয়ে স্নাতক ও স্নাতকোত্তর ডিগ্রি প্রদান করে আসছে। বিভাগ ও অনুষদ নিচে আলোচিত হয়েছে। দেশ বিদেশের স্বনামধন্য শিক্ষক ও শিক্ষিকাদের নিপুনতায় ছাত্র ছাত্রীদের সেসব বিষয়ে পাঠদান করে আসছে বিশ্ববিদ্যালয়টি।
আমেরিকা বাংলাদেশ ইউনিভার্সিটি
আমেরিকা-বাংলাদেশ ইউনিভার্সিটি একটি বেসরকারি বিশ্ববিদ্যালয়।। ১৯৯২ সালের বেসরকারি বিশ্ববিদ্যালয় আইন অনুযায়ী বিশ্ববিদ্যালয় প্রতিষ্ঠিত হয়।
গ্রিন ইউনিভার্সিটি অব বাংলাদেশ
গ্রীণ ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি ২০০৩ সালে প্রতিষ্ঠিত হয়।
ওয়ার্ল্ড ইউনিভার্সিটি অব বাংলাদেশ
ওয়ার্ল্ড ইউনিভার্সিটি অব বাংলাদেশ (ইংরেজি: World University of Bangladesh)
বেসরকারি বিশ্ববিদ্যালয় আইন ১৯৯২ এর অধীন প্রতিষ্ঠিত বাংলাদেশের গণপ্রজাতন্ত্রী এবং বাংলাদেশ বিশ্ববিদ্যালয় মঞ্জুরি কমিশন ( ইউজিসি) দ্বারা (১৯৯৮ সালে সংশোধিত) অনুমোদিত এবং স্বীকৃত একটি নেতৃস্থানীয় বিশ্ববিদ্যালয়।
ওয়ার্ল্ড ইউনিভার্সিটি অফ বাংলাদেশ এর কার্যক্রম শুরু হয় ২৬ ফেব্রুয়ারী, ২০০৩ সালে , যদিও বিশ্ববিদ্যালয়ের গোড়ার কাজ ২০০০ সালের প্রথম ভাগে শুরু হয়েছিল। বিশ্ববিদ্যালয়টি সাফল্যের সাথে তার ১০ বছর আতিক্রম করেছে। বর্তমানে বিশ্ববিদ্যালয়টির ৩টি অনুষদ, ১১টি বিভাগে মোট ২৪টি প্রোগ্রাম ও পর্যাপ্ত সংখ্যক অভিজ্ঞ শিক্ষক রয়েছে।
২৮ অক্টোবর ২০০৮ সালে বিশ্ববিদ্যালটির প্রথম সমাবর্তন ছিল। বিশ্ববিদ্যালয়ের ৭৮২ জন ছাত্র-ছাত্রী গণপ্রজাতন্ত্রী বাংলাদেশ সরকার এর মহামান্য রাষ্ট্রপতি এবং বাংলাদেশ ওয়ার্ল্ড ইউনিভার্সিটি অফ এর চ্যান্সেলর থেকে ডিগ্রী লাভ করেছে।
এই বিশ্ববিদ্যালয়ে ১১টি বিভাগ রয়েছে। বিভাগ গুলো-
এই বিশ্ববিদ্যালয়ে ৩টি অনুষদ রয়েছে। অনুষদ সমূহ
দ্য মিলেনিয়াম ইউনিভার্সিটি
দ্য মিলেনিয়াম ইউনিভার্সিটি (ইংরেজি: The Millenium University) বাংলাদেশের একটি বেসরকারি বিশ্ববিদ্যালয়। এটি ২০০৪ সালে প্রতিষ্ঠিত হয়।
মেট্রোপলিটন ইউনিভার্সিটি, সিলেট
মেট্রোপলিটন ইউনিভার্সিটি () জিন্দাবাজার সিলেট এ অবস্থিত একটি বেসরকারী বিশ্ববিদ্যালয়, ভার্সিটিটি ৩ মে ২০০৩-এ ড. তৌফিক রহমান চৌধুরী শিক্ষা মন্ত্রণালয়ের অনুমোদনে ও "প্রাইভেট ইউনিভার্সিটি এক্ট ১৯৯২" এর অধীনে প্রতিষ্ঠিত করেন।
মেট্রোপলিটন ইউনিভার্সিটি বাংলাদেশের অন্যতম তথ্যপ্রযুক্তি সমৃদ্ধ একটি বেসরকারি বিশ্ববিদ্যালয়, এই ভার্সিটিতে সেমিস্টার পদ্ধতিতে পাঠদান করা হয়, প্রতি বছরে তিনটি সেমিস্টার তথা টার্ম থাকে, তিনটি টার্মের নাম তিনটি ঋতুর ইংরেজি নামে নামকরণ করা হয়েছে, সেগুলো হলোঃ স্প্রিং, সামার ও অটাম। স্নাতক কোর্সগুলো ৪ বছর মেয়াদি হয়, আর স্নাতকোত্তর কোর্সগুলো ১ বছর মেয়াদি হয়।
মেট্রোপলিটন ইউনিভার্সিটি ৩ মে ২০০৩ সালে প্রতিষ্ঠিত হয় এবং তিনটি বিভাগ নিয়ে বিশ্ববিদ্যালয়ের একাডেমিক কার্যক্রম শুরু হয়। এর অস্থায়ী ক্যাম্পাসটি সিলেট শহরের জিন্দাবাজারে অবস্থিত। ৪টি অনুষদের অধীনে ৬ টি ডিপার্টমেন্ট নিয়ে বিশ্ববিদ্যালয়টি সুনামের সাথে তার কার্যক্রম চালিয়ে যাচ্ছে। এটি বাংলাদেশের একটি ব্যতিক্রমধর্মী বিশ্ববিদ্যালয়। বিশ্ববিদ্যালয়ের প্রথম ও দ্বিতীয় সমবর্তন অনুষ্ঠিত হয় যথাক্রমে ২২ এপ্রিল ২০১০ এবং ৩১ জানুয়ারি ২০১৫ সালে।
বিশ্ববিদ্যালয়ে সর্বমোট ৪টি অনুষদের অধীনে মোট ৬টি বিভাগ রয়েছে:
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়
অতীশ দীপঙ্কর বিজ্ঞান ও প্রযুক্তি বিশ্ববিদ্যালয় (ইংরেজি: Atish Dipankar University of Science & Technology) বাংলাদেশের একটি বেসরকারী বিশ্ববিদ্যালয়।
দক্ষ ও যোগ্য মানবসম্পদ সৃষ্টির লক্ষ্যে ২০০৪ সালে প্রতিষ্ঠিত হয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়। প্রতিষ্ঠার পর থেকেই আধুনিক শিক্ষা বিস্তারে বেসরকারি বিশ্ববিদ্যালয়গুলোর মধ্যে এটি স্বতন্ত্র ও অনন্য ভূমিকা রাখছে। শিক্ষার্থীদের সৃজনশীল সহপাঠে অভ্যস্তকরণ এবং মেধাবী দরিদ্র ও মুক্তিযুদ্ধা সন্তানদের শিক্ষা প্রদানে পালন করছে বিশেষ দায়িত্ব। শুধু সনদ নয়, শিক্ষার্থীরা যাতে পূর্ণাঙ্গ নাগরিক হিসেবে নিজেদের গড়ে তুলতে পারে এ বিষয়ে তাদের বিশেষ পরামর্শ দেওয়া হয়। রয়েছে পরিচ্ছন্ন শ্রেণীকক্ষ, মনোরম ক্যাম্পাস, কম্পিউটার ল্যাব, সমৃদ্ধ লাইব্রেরি, কালচারাল ক্লাব।
বিশ্ববিদ্যালয়টিতে বিবিএ ছাড়া ইংরেজি, পাবলিক হেলথ, এমবিএ, ফার্মেসি, টেঙ্টাইল, কম্পিউটার সাইন্স, ইলেকট্রিক্যাল অ্যান্ড ইলেকট্রনিঙ্ ইঞ্জিনিয়ারিং বিষয়ে উচ্চশিক্ষার সুযোগ রয়েছে।
মেধাভিত্তিক ও সৃজনশীল কার্যক্রমের মাধ্যমে ইতোমধ্যে সুশীল অভিভাবকদের দৃষ্টি আকর্ষণ করেছে। উচ্চশিক্ষার মান নিয়ন্ত্রণে রয়েছে একঝাঁক অভিজ্ঞ শিক্ষক। শিক্ষার্থী সংখ্যায় নয়, গুণগত মানে এগিয়ে থাকাই বিশ্ববিদ্যালয়ের মূল লক্ষ্য। প্রকৃত মেধাবী কিন্তু অস্বচ্ছল শিক্ষার্থীদের উচ্চশিক্ষার সুযোগ করে দেয়াই বিশ্ববিদ্যালয়ের মূল লক্ষ। মেধাবী, মুক্তিযোদ্ধার সন্তান ও পশ্চাৎপদ অঞ্চলের শিক্ষার্থীদের জন্য রয়েছে বিনা বেতনে বা স্বল্প ব্যয়ে উচ্চশিক্ষার সুযোগ। ছাত্রবৃত্তির ব্যবস্থাও রয়েছে বিশ্ববিদ্যালয়টিতে।
আধুনিক ক্যাম্পাসের দিকে নজর দিয়ে কর্তৃপক্ষ গড়ে তুলেছে একাধিক ক্যাম্পাস। ঢাকার বনানী, পান্থপথ ও পুরানা পল্টনে রয়েছে তিনটি ক্যাম্পাস।
উত্তরা ইউনিভার্সিটি
উত্তরা ইউনিভার্সিটি (ইংরেজি: Uttara University) বাংলাদেশের একটি বেসরকারি বিশ্ববিদ্যালয়। এটি ঢাকার উত্তরায় অবস্থিত।
ইউনিভার্সিটি অব সাউথ এশিয়া
ইউনিভার্সিটি অব সাউথ এশিয়া (ইংরেজি: University Of South Asia) (ইউএনআইএসএ) ঢাকা, বাংলাদেশের একটি বেসরকারী বিশ্ববিদ্যালয়। ১৯৯২ সালের বেসরকারি বিশ্ববিদ্যালয় আইন দ্বারা এটি প্রতিষ্ঠিত হয়। এর পাঠ্যক্রম গণপ্রজাতন্ত্রী বাংলাদেশ সরকারের বিশ্ববিদ্যালয় অনুদান কমিশন দ্বারা অনুমোদিত হয়েছে।
ইউনিভার্সিটি অব সাউথ এশিয়া কামাল আতাতুর্ক এভিনিউ রোডের হাতের বাম পাশে ৩য় গলিতে ১৪ নম্বর রোডে অবস্থিত।
এখানে সর্বমোট ১৩টি বিষয় আছে। এতে অনার্স এবং মাস্টার্স এর ক্লাসগুলো ‘ডে’ শিফটে হয়ে থাকে। এতে কোন ইভিনিং শিফট নাই।
এদের নিজস্ব ক্যাম্পাস তৈরীর জন্য মিরপুরে জমি ক্রয় করা হয়েছে। এই বিশ্ববিদ্যালয়ের শিক্ষার্থীদের গ্রেডিং পদ্ধতিতে ফলাফল দেওয়া হয়। এখানে প্রতিটি ক্লাস ১:৩০ ঘন্টা করে নেওয়া হয়। প্রতি বিভাগে প্রতি বছর ছাত্র-ছাত্রী ভর্তি হয় গড়ে ৪০ জন। প্রতি বিভাগে গড়ে শিক্ষক সংখ্যা ১৫ জন। স্থায়ী শিক্ষক হচ্ছেন ৭৬ জন আর অস্থায়ী শিক্ষক হচ্ছেন ৫৫ জন।প্রশাসনিক ভবন মূল ক্যাম্পাসেই রয়েছে। এতে ভার্সিটি সংক্রান্ত যাবতীয় তথ্য পাওয়া যায়। ওয়েব সাইটে বিশ্ববিদ্যালয় সংক্রান্ত যাবতীয় তথ্য পাওয়া যায়। ভর্তি সংক্রান্ত ক্লাস, রুটিন, এসাইনমেন্ট ইত্যাদি যাবতীয় তথ্য পাওয়া যায়।
এস.এস.সি ও এইচ.এস.সি তে (গোল্ডেন) জিপিএ ৫ প্রাপ্তরা ১০০%, Waiver ৪.৮০ – ৪.৯৯ প্রাপ্তরা ৭৫% সুবিধা, ৪.৫০ – ৪.১৭ পর্যন্ত শিক্ষার্থীরা ৫০% waiver সুবিধা পাবে। তাছাড়া পরপর ২ সেমিস্টারে ৪ আউট অব ৪ পেলে পরের সেমিস্টারে ১০০% বৃত্তি সুবিধা পাবে। অ্যাডমিশন অফিস থেকে ফরম সংগ্রহ করে তা পূরণ করে জমা দিতে হবে।
পরীক্ষার আগে ভর্তি আবেদনপত্র ৩০০ টাকার বিনিময়ে অ্যাডমিশন অফিস থেকে সংগ্রহ করে তা আবার পূরণ করে অ্যাডমিশন অফিসে জমা দিতে হবে। অনলাইন থেকে ওয়েবসাইটে www.unisa.ac.bd আবেদনপত্র ডাউনলোড করে ৩০০ টাকা সহ অ্যাডমিশন অফিসে জমা দিতে হবে।
পরীক্ষার পরে উত্তীর্ণ প্রার্থীরা অ্যাডমিশন অফিসে যোগাযোগ করবে। ভর্তির খরচ বাবদ ১৪,০০০ টাকা লাগবে। এস.এস.সি ও এইচ.এস.সি এর মার্কসীটের ফটোকপি ও ৪ কপি পাসপোর্ট সাইজের ছবি লাগবে। অপেক্ষমান ছাত্র-ছাত্রীর তালিকা অ্যাডমিশন অফিসের নোটিশ বোর্ডে দেয়া থাকবে।
এই বিশ্ববিদ্যালয়ে ছেলে-মেয়েদের ব্যাডমিন্টন, ফুটবল, ক্রিকেট, সাইবার গেমস ইত্যাদি টুর্নামেন্টের ব্যবস্থা রেখেছে। এদের নিজস্ব কোন মাঠ নেই। ভাড়া করা মাঠে খেলা হয়ে থাকে।
নূন্যতম ৩.৫০ থাকলে দেশে ও বিদেশে ক্রেডিট ট্রান্সফার করা যায়।
লাইব্রেরী ভবন মূল ক্যাম্পাসেই অবস্থিত। লাইব্রেরী কার্ড দিয়ে বই পাওয়া যায় এবং বাসায় নিয়ে যাওয়া যায়। এতে টেক্সট বুকস, জার্নালস, ডাটা রেফারেন্স, রেয়ার কালেকশন ইত্যাদি পাওয়া যায়। এতে একসাথে ২০০ জন ছাত্র-ছাত্রী বসে পড়তে পারে। খোলা হয় সকাল ৯.০০ টায় এবং বন্ধ হয় রাত ৯.০০ টায়।
এতে ৬টি ক্লাব আছে। সদস্য আহ্বান করা হলে আবেদনপত্রের মাধ্যমে সদস্যপদ পাওয়া যায়।
শর্ট মেসেজ সার্ভিস
খুদে বার্তা সেবা বা শর্ট মেসেজ সার্ভিস () বা সংক্ষেপে এস এম এস (SMS) হল তথ্য আদান প্রদানের একটি জনপ্রিয় মাধ্যম। সব মোবাইল ফোন কোম্পানি এবং বেসরকারি ল্যান্ডফোন কোম্পানি এই সুবিধা দিয়ে থাকে। এতে মোবাইলের কি প্যাডের মাধ্যমে শব্দ বা বাক্য লিখে মোবাইল অপারেটরের মাধ্যমে অন্য কোন মোবাইলে আন্ত অপারেটর বা আন্ত দেশীয় বার্তা পাঠানো হয়।
ভয়েস বা কথা কে রেকর্ড করে তারপর তা এস এম এস সার্ভিস এর মাধ্যমে অন্য মোবাইলে পাঠানো হল ভয়েস এস এম এস। আমি
হরিপুর গ্যাসক্ষেত্র
হরিপুর গ্যাস ক্ষেত্র বাংলাদেশের সিলেট এলাকায় অবস্থিত একটি প্রাকৃতিক গ্যাস ক্ষেত্র। ১৯৫৫ সালে সর্বপ্রথম এখানে গ্যাসের খোঁজ পাওয়া যায় এবং ১৯৫৭ সালে প্রথম গ্যাস উত্তোলন শুরু হয়। এ পর্যন্ত এখানে সর্বমোট ৭টি গ্যাসকূপ খনন করা হয়েছে। এর মধ্যে একটিতে তেলেরও সন্ধান পাওয়া গেছে।
রশিদপুর গ্যাসক্ষেত্র
বাংলাদেশে সুনামগঞ্জে অবস্থিত রশিদপুর গ্যাসক্ষেত্র। ১৯৭৫ সাল থেকে এই গ্যাস ক্ষেত্রটির মালিকানা বাংলাদেশ সরকারের। সরকারি কোম্পানি সিলেট গ্যাস ফিল্ডস কোম্পানি লিমিটেড এটি পরিচালনা করছে।
কৈলাসটিলা গ্যাসক্ষেত্র
কৈলাসটিলা গ্যাসক্ষেত্র সিলেট বিভাগে অবস্থিত। সবোর্চ্চ মজুদের দিক থেকে বাংলাদেশে চতুর্থ অবস্থানে রয়েছে কৈলাসটিলা গ্যাসক্ষেত্র। এখানে আছে দুই হাজার ৮৮০ বিসিএফ। ১৯৬২ সালে কৈলাশটিলা গ্যাসক্ষেত্রে প্রাকৃতিক গ্যাস আবিষ্কৃত হয়। বর্তমানে এ গ্যাসফিল্ডের অধীনে ৭টি কূপ রয়েছে। ২০১২ সালে এই গ্যাসক্ষেত্রে তেলের মজুদের সন্ধ্যান পাওয়া যায়। প্রতিদিন এখান থেকে গ্যাস, তেলসহ উৎপাদিত খনিজসম্পদ জাতীয় অর্থনীতিতে এক গুরুত্বপূর্ণ ভূমিকা রাখছে।
তিতাস গ্যাসক্ষেত্র
তিতাস গ্যাসক্ষেত্র, বাংলাদেশের বৃহত্তম গ্যাসক্ষেত্রগুলির মধ্যে একটি এবং বর্তমান (২০০০) সময় পর্যন্ত গুরুত্বপূর্ণ গ্যাস উৎপাদনকারী ক্ষেত্র। ব্রাহ্মণবাড়িয়া জেলায় অবস্থিত এই গ্যাসক্ষেত্রটি ১৯৬২ খ্রিস্টাব্দে "পাকিস্তান শেল অয়েল কোম্পানি" আবিষ্কার করেছিল। ২০০০ খ্রিস্টাব্দ পর্যন্ত এখানে ১৪টি কূপ খনন করা হয়েছে। ৬৪ বর্গকিলোমিটার ব্যাপী বিস্তৃত এই গ্যাসক্ষেত্রটির ভূগঠন গম্বুজাকৃতির। গ্যাস উৎপাদিত বালুকণাগুলির স্তর অধিকাংশই ২,৬১৬ মিটার থেকে ৩,১২৪ মিটার গভীরতার মধ্যে। তিতাস গ্যাসক্ষেত্রের মোট অনুমিত মজুদ প্রায় ৪.১৩ ট্রিলিয়ন ঘনফুট যার মধ্যে উত্তোলনযোগ্য মজুদ ২.১ ট্রিলিয়ন ঘনফুট (প্রেক্ষিত ২০০০)। ২০০০ সালের শেষ পর্যন্ত এই গ্যাসক্ষেত্র থেকে মোট ১.৭২ টিসিএফ গ্যাস উত্তোলন করা হয়েছে যা মোট উত্তোলনযোগ্য মজুদের প্রায় ৭৫ ভাগ।
সেমুতাং গ্যাসক্ষেত্র
সেমুতাং গ্যাসক্ষেত্র বাংলাদেশে খাগড়াছড়ি জেলার মানিকছরি উপজেলায় অবস্থিত একটি গ্যাসক্ষেত্র। এই গ্যাস কুপটি ছিল পরিত্যাক্ত, ১৯৬০-এর দশকে মানিকছড়িতে সেমুতাং গ্যাস ফিল্ড আবিষ্কৃত হওয়ার পর তখনকার পাকিস্তান অয়েল এন্ড গ্যাস ডেভেলপমেন্ট কোম্পানি চারটি কূপ খনন করে। পরে সেগুলো পরিত্যক্ত ঘোষণা করা হয়। এরপর কেয়ার্নস পঞ্চম কূপটি খনন করে। কিন্তু গ্যাস উত্তেলন লাভজনক হবে না বিবেচনায় তারাও কাজ বন্ধ করে চলে যায়।
ধারণা করা হচ্ছে এই কুপে মোট গ্যাস রিজার্ভের পরিমাণ ১৫০ বিলিয়ন ঘনফুট, প্রতিদিন ২-৩ কোটি ঘনফুট হারে এই গ্যাস প্রায় ১৫ বছর পর্যন্ত তোলা সম্ভব। ২০১১ খ্রিস্টাব্দের অক্টোবরের মধ্যে এই গ্যাস চট্টগ্রামে সরবরাহ করা যাবে। এই গ্যাস উত্তোলনের উদ্যোগ নেয়া হয় বাংলাদেশের ২০০৮ সালের তত্ত্বাবধায়াক সরকারের পক্ষ থেকে, তখন সেমুতাংয়ের ৫ নম্বর কূপ সংস্কারের পরিকল্পনা করা হয়। ২০০৮ সালের ২২ মে একনেকের বৈঠকে এপ্রকল্পের জন্য ৬৫ কোটি টাকা বরাদ্দের একটি প্রস্তাব অনুমোদনও করা হয়।
বর্তমানে বাংলাদেশের মোট গ্যাস রির্জাভের পরিমাণ ৫ ট্রিলিয়ন এবং প্রতিদিন উত্তোলন করা হয় ২০০ কোটি ঘনফুট এই হারে গ্যাস উত্তোলন করা হলে আগামী ৬ বছরে এই গ্যাস শেষ হবে বলে ধারণা করা হয়।
বাখরাবাদ গ্যাসক্ষেত্র
বাখরাবাদ গ্যাস ক্ষেত্র বাংলাদেশের একটি প্রাকৃতিক গ্যাস ক্ষেত্র।
বাখরাবাদ গ্যাস ক্ষেত্রটি কুমিল্লা জেলার মুরাদনগর উপজেলায় অবস্থিত। ঢাকা থেকে এটির অবস্থান ৪০ কিলোমিটার পূর্বে। তিতাস ও হবিগঞ্জ গ্যাসক্ষেত্র এর মতো এটিও ১৯৬৯ সালে তদানিন্তন পাকিস্তান শেল অয়েল কোম্পানি আবিষ্কার করে। বাখরাবাদের ক্ষেত্রটি সরু ও লম্বাটে, এবং প্রায় ৬৯ কিলোমিটার দীর্ঘ ও ১০ কিলোমিটার প্রশস্ত। এখানকার মোট গ্যাস মজুদের পরিমাণ ১.০৪৯ ট্রিলিয়ন ঘনফুট (টিসিএফ)। ১৯৮৪ সালে বাখরাবাদ গ্যাসক্ষেত্র হতে গ্যাস উত্তোলন শুরু হয়। ২০০৯ সালের ৩১শে অক্টোবর পর্যন্ত এখান থেকে সর্বমোট ৬৯৬.৫৯৬ বিলিয়ন ঘনফুট অর্থাৎ মোট মজুদের ৬৬.৪০৬% উত্তোলন করা হয়েছে।
বাখরাবাদ গ্যাসক্ষেত্রের ২ স্থানে মোট ৮টি কূপ খনন করা হয়েছে। এর মধ্যে মাত্র একটিই উলম্বভাবে খোঁড়া কূপ। বাকিগুলো তীর্যকভাবে খোঁড়া হয়েছে। কূপগুলো চালু হবার পরে সর্বোচ্চ গ্যাস উৎপাদন হয়েছে ১৯৯২ সালে, যখন দৈনিক ২১০ মিলিয়ন ঘনফুট গ্যাস তোলা হতো। বরতমানে ৫টি কূপ চালু আছে যা থেকে দিনে ৩৫-৩৬ মিলিয়ন ঘনফুট গ্যাস তোলা হয়। বাকি ৩টি কূপ জলাবদ্ধতার কারণে পরিত্যক্ত হয়েছে। এখান থেকে উত্তোলিত গ্যাস বাখরাবাদ গ্যাস সিস্টেম লিমিটেডের মাধ্যমে সারাদেশে সরবরাহ করা হয়।
বর্তমানে এখানকার কন্ডেনসেট ও গ্যাসের অনুপাত ০.৭০ এবং পানি ও গ্যাসের অনুপাত ১৩.০৮৮ বিবিএল/মিলিয়ন ঘনফুট। এখানকার কন্ডেনসেটকে প্রক্রিয়াজাত করে পেট্রল ও ডিজেল তৈরি করা হয়, যা মেঘনা পেট্রোলিয়াম লিমিটেড বাজারজাত করে থাকে।
কামতা গ্যাসক্ষেত্র
কামতা গ্যাসক্ষেত্র বাংলাদেশের একটি প্রাকৃতিক গ্যাস ক্ষেত্র। এটি গাজীপুর জেলার কালীগঞ্জ উপজেলায় অবস্থিত। ঢাকা থেকে কামতা গ্যাসক্ষেত্রের অবস্থান প্রায় ১৭ কিলোমিটার দূরে।
১৯৮২ সালে পেট্রোবাংলা এই গ্যাসক্ষেত্রটি আবিষ্কার করে। এখানকার মোট গ্যাস মজুদের পরিমাণ হলো ১৯৫ বিলিয়ন ঘনফুট (বিসিএফ)। ১৯৮৪ সাল থেকে এখানে বাণিজ্যিক ভিত্তিতে গ্যাস উত্তোলন শুরু হয়। প্রথম দিকে এখান থেকে দিনে গড়ে ২০ মিলিয়ন ঘনফুট গ্যাস উত্তোলন করা হয়। তবে গ্যাসকূপটিতে পানি জমে যেতে থাকায় ১৯৮৮ সাল থেকে দৈনিক উত্তোলনের হার ৩ মিলিয়ন ঘনফুটে নামিয়ে আনা হয়, এবং ১৯৯১ হতে পুরোপুরি বন্ধ করে দেয়া হয়। ১৯৯১ সালের ২৬শে আগস্টের হিসাবে এখান থেকে সর্বমোট ২১.১০ বিলিয়ন ঘনফুট গ্যাস উত্তোলন করা হয়েছে।
সাঙ্গু গ্যাসক্ষেত্র
সাঙ্গু গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি বাংলাদেশের একমাত্র সামুদ্রিক গ্যাসক্ষেত্র। ১৯৯৬ সালে অগভীর সমুদ্রে এই গ্যাসক্ষেত্র আবিস্কার করা হয়।
১৯৯৮ সালে ব্রিটিশ তেল কোম্পানি কেয়ার্ন এনার্জি এটি থেকে গ্যাস উৎপাদন শুরু করে। শুরুতে এটি থেকে দৈনিক প্রায় ৫০ মিলিয়ন ঘনফুট গ্যাস উৎপাদন হয়। পরে তা কমে দৈনিক ১৪০ থেকে ১৬০ মিলিয়ন ঘনফুট বা তার বেশি মাত্রায় পৌঁছে। উৎপাদন মাত্রা ২০০৯ সালে গড়ে দৈনিক ৪৯ মিলিয়ন ও ২০১১ সালে গড়ে দৈনিক ১৮ মিলিয়ন ঘনফুটে নেমে যায়। ২০১৩ সালের শেষের দিকে এটি থেকে উৎপাদন দৈনিক দুই থেকে তিন মিলিয়ন ঘনফুটে নেমে এলে এটিকে পরিত্যক্ত ঘোষণা করা হয়। পেট্রোবাংলার হিসেবে অনুযায়ী ১৯৯৮ থেকে ২০১৪ পর্যন্ত এই গ্যাসক্ষেত্র থেকে প্রায় ৪৮৮ বিলিয়ন ঘনফুট গ্যাস উৎপাদিত হয়।
সালদা গ্যাসক্ষেত্র
সালদা গ্যাসক্ষেত্র ব্রাহ্মণবাড়িয়ার কসবা উপজেলায় অবস্থিত বাংলাদেশের ১৯তম গ্যাসক্ষেত্র। কসবা উপজেলার ১০ কিমি. দক্ষিণে বায়েক ইউনিয়নে এটি অবস্থিত। সলদা নদীর তীরে অবস্থিত বলে এটি সালদা গ্যাসক্ষেত্র নামকরণ করা হয়েছে। বাংলাদেশের জাতীয় ই-তথ্যকোষ অনুসারে, এখানকার দুটি কূপ থেকে বর্তমানে গ্যাস উত্তোলন করা হয় এবং ২০০ মিলিয়ন ঘনফুট গ্যাস মজুদ রয়েছে।
সোনাগাজী উপজেলা
সোনাগাজী উপজেলা বাংলাদেশের ফেনী জেলার একটি প্রশাসনিক এলাকা।
সোনাগাজী উপজেলার উত্তরে ফেনী সদর উপজেলা, উত্তর-পশ্চিমে দাগনভূঁইয়া উপজেলা, পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলা, দক্ষিণে নোয়াখালী জেলার কোম্পানীগঞ্জ উপজেলা ও সন্দ্বীপ চ্যানেল, পূর্বে ফেনী নদী ও চট্টগ্রাম জেলার মীরসরাই উপজেলা অবস্থিত।
ধারণা করা হয় পলাশী যুদ্ধের পর ১৭৮০ সালে থেকে ১৮০০ সালের মাঝামাঝি সময় চাঁদ গাজী নামে জনৈক ব্যক্তি ইসলাম ধর্ম প্রচারের জন্য উপমহাদেশের পশ্চিম অংশ থেকে অত্র এলাকায় আগমন করেন। সোনাগাজী নামে তার এক ছেলে ধন সম্পদের অধিকারী হয়ে এ এলাকায় প্রভাব বিস্তার করেন। সম্ভবত তাঁর নাম অনুসারে অত্র উপজেলার নাম সোনাগাজী নামকরণ করা হয়।
নোয়াখালীর প্রখ্যাত ইতিহাস গবেষক আবু হেনা আবদুল আউয়াল এর বিবরণীতে তিনি লিখেন - 'সোনাগাজী ভূঞা নামে এক ব্যক্তি উপকূলীয় অঞ্চলে লবন ব্যবসার জন্য একটি বাজার স্থাপন করেন এবং এ বাজার তাঁর নামে পরিচিতি অর্জন করে। এ বাজারকে কেন্দ্র করেই সোনাগাজী থানার পত্তন। ধারণা করা হয় সোনাগাজী ভূঞা ছিলেন বার ভুঁইয়াদের কোন এক ভুঁইয়ার উপবংশের বিশিষ্ট ব্যক্তি।'
গবেষক আবু হেনা আবদুল আউয়াল আরো লিখেন - 'যদ্দুর জানা যায়, ফেনীর দক্ষিণে মুঘল আমলের শেষ দিকে জুগিদিয়া ও আমীরগাঁও নামে দুটি পুলিশি থানা স্থাপিত হয়েছিল। কিন্তু পরবর্তীতে কোন এক সময় নদী ভাঙ্গনের মুখে থানা দুটি অন্যত্র সরিয়ে নেয়া হয়। পরে নতুন চর জেগে উঠলে ১৮৮৬ সালে "সোনাগাজী" নামে একটি নতুন থানা প্রতিষ্ঠা করা হয়।'
বিশিষ্ট কবি ও ঐতিহ্য গবেষক এরশাদ মজুমদার তাঁর একটি বাড়ি একটি ইতিহাস প্রবন্ধে বিভিন্ন দলিল দস্তাবেজ, ইতিহাস, ঐতিহ্য পর্যালোচনা করে ফেণী জেলার দক্ষিণে সোনাগাজী উপজেলার আহমদপুর গ্রামের আমিরউদ্দিন মুন্সীবাড়ির অধিবাসীগন সোনাগাজী ভূঞার উত্তর পুরুষ বলে মত প্রকাশ করেছেন।
সোনাগাজী উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সোনাগাজী থানার আওতাধীন।
ফেনী সদর উপজেলা
ফেনী সদর উপজেলা বাংলাদেশের চট্টগ্রাম বিভাগের ফেনী জেলার একটি প্রশাসনিক এলাকা।
সদর উপজেলাটি ফেনী ট্রাংক রোড হতে ৩.০০ কিঃমিঃ পূর্বে অবস্থিত। এ উপজেলার উত্তর-পূর্বে ফুলগাজী উপজেলা ও ছাগলনাইয়া উপজেলা, পূর্বে মুহুরী নদী ও ছাগলনাইয়া উপজেলা, দক্ষিণ-পূর্বে ফেনী নদী ও চট্টগ্রাম জেলার মীরসরাই উপজেলা, দক্ষিণ-পশ্চিমে সোনাগাজী উপজেলা, পশ্চিমে দাগনভূঁইয়া উপজেলা এবং উত্তরে কুমিল্লা জেলার চৌদ্দগ্রাম উপজেলা ও ভারতের ত্রিপুরা প্রদেশ অবস্থিত। বাংলাদেশের "লাইফ-লাইন" নামে পরিচিত ঢাকা-চট্টগ্রাম মহাসড়কটি মাত্র ১৯৭.৩৩ বর্গ কিলোমিটার আয়তনের এই উপজেলার মধ্য দিয়ে যাওয়ায় দেশের অর্থনীতিতে এই উপজেলার গুরত্ব অনেক।
ফেনী সদর উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ফেনী সদর থানার আওতাধীন।
২০১১ সালে আদমশুমারী অনুসারে ফেনী সদর উপজেলা মোট জনসংখ্যা ৪,০০,৮৮৮ জন; যার মধ্যে পুরুষ ২,০০,৪৮০ জন এবং মহিলা ২,০০,৪০৮ জন। প্রতি বর্গ কিলো মিটারে এখানকার জনসংখ্যার ঘনত্ব ২,০৩২ জন।
ফৌজদারহাট ক্যাডেট কলেজ
ফৌজদারহাট ক্যাডেট কলেজ বাংলাদেশের (তৎকালীন পূর্ব-পাকিস্তান) প্রথম ক্যাডেট কলেজ। ১৯৫৮ খ্রিস্টাব্দে প্রতিষ্ঠিত এ কলেজের পূর্বনাম ছিল 'ইস্ট পাকিস্তান ক্যাডেট কলেজ'। জাতীয় পাঠ্যক্রম বাস্তবায়নের পাশাপাশি এখানে ক্যাডেটদের শারীরিক, মানসিক,বুদ্ধিবৃত্তিক, চারিত্রিক, সাংস্কৃতিক ও নেতৃত্বের গুণাবলী বিকাশের লক্ষ্যে শিক্ষা সম্পূরক বিভিন্ন কার্যক্রম পরিচালিত হয়। বাংলাদেশের স্বাধীনতা যুদ্ধে এবং জাতীয় ক্ষেত্রে এই ক্যাডেট কলেজের ছাত্ররা গুরুত্বপূর্ণ অবদান রেখেছে।
কলেজটি চট্টগ্রাম শহরের অদূরে ফৌজদারহাটে ঢাকা-চট্টগ্রাম মহাসড়কের পাশে অবস্থিত। এই কলেজ থেকে ভাটিয়ারিতে অবস্থিত বাংলাদেশ মিলিটারি একাডেমীর দূরত্ব মাত্র ২ কিলোমিটার। কলেজের অদূরেই রয়েছে বঙ্গোপসাগর।
কলেজ অডিটোরিয়ামের পেছনে কলেজ মিউজিয়ামটির অবস্থান। জাদুঘরের অন্যান্য জিনিসের মধ্যে প্রাক্তন ক্যাডেটদের ছবি ও তাদের নামের তালিকা উল্লেখযোগ্য।
ডাইনিং হলটির নামকরণ করা হয়েছে কলেজের প্রথম অধ্যক্ষের নামানুসারে "কর্নেল ব্রাউন হল"। এখানে প্রতিদিন পাঁচবার খাবার পরিবেশন করা হয়। ডাইনিং হলে খাবার গ্রহনের সময় ক্যাডেটরা বিশেষ শিষ্টাচার মেনে চলে।
কলেজ পাঠাগারটি রেফারেন্স ও আর্কাইভের দিক থেকে দেশের অন্যতম একটি পাঠাগার। এখানে ১০০০০ এরও অধিক সংখ্যক বিভিন্ন ধরনের বই রয়েছে। পাঠাগারটি "রউফ পাঠাগার" নামে পরিচিত। এর নামকরণ হয়েছে মুক্তিযুদ্ধে শহীদ বীরশ্রেষ্ঠ মুন্সি আব্দুর রউফের নামে।
ফৌজদারহাট ক্যাডেট কলেজের চারটি হাউজ। প্রতি হাউজের নিজস্ব রং, প্রতীক এবং মূলনীতি রয়েছে।
প্রাক্তন বাবর হাউস, বর্তমান রবীন্দ্র হাউস। হাউস রঙ হলুদ এবং হাউস প্রতীক সিংহ। হাউস মূলনীতি "লড়বো মোরা ছাড়বো না" ।
প্রাক্তন শাহজাহান হাউস, বর্তমান নজরুল হাউস। হাউস রঙ নীল এবং হাউস প্রতীক জাগুয়ার। হাউস মূলনীতি "মোরা নির্ভীক চির দুর্জয়"।
প্রাক্তন আইয়ুব হাউস, বর্তমান ফজলুল হক হাউস। হাউস রঙ সবুজ এবং হাউস প্রতীক প্যানথার। হাউস মূলনীতি "মরার আগে মরব না"।
প্রাক্তন আকবর হাউস, বর্তমান শহীদুল্লাহ হাউস। হাউস রঙ লাল এবং হাউস প্রতীক বাঘ। হাউস মূলনীতি "মোরা অক্ষয় মোরা অব্যয়"।
সকল শিক্ষার্থী শ্রেণিকক্ষে মিলিটারি একাডেমীর ক্যাডেটদের মত খাকি ইউনিফর্ম পরিধান করে, সকালে পিটি এবং বিকেলে খেলাধুলার সময় নেভী ব্লু হাফপ্যান্ট ও সবার জন্য নির্দিষ্ট টি-শার্ট পরে এবং রাতে পড়াশুনার সময় সাদা ফুলশার্ট, কালো ফুলপ্যান্ট এবং সবার জন্যে নির্দিষ্ট করা একটি টাই পড়ে। ঋতুভেদে ইউনিফর্মের প্যাটার্ন বদলানো হয়। যেমন শীতকালে খাকি ইউনিফর্মের সাথে খাকি সোয়েটার এবং রাতে পড়াশুনার সময় কলেজ মনোগ্রাম সংবলিত ব্লেজার ব্যবহার করা হয়। গ্রীষ্মকালে খাকি ইউনিফর্মের পরিবর্তে জলপাই রংয়ের হাফ শার্ট ও কালো ফুল প্যান্ট পরিধান করে।শিক্ষিকা ও অন্যান্য কর্মকর্তা-কর্মচারীবৃন্দও দায়িত্বকালীন সময়ে নির্দিষ্ট পোশাক পরিধান করেন।
১৯৫৮ সালের ২৮ এপ্রিল নিউজিল্যান্ডের নাগরিক উইলিয়াম মরিস ব্রাউনের হাত ধরে এ কলেজের যাত্রা শুরু হয়। ১৯৬৫ সাল পর্যন্ত এটি 'ইস্ট পাকিস্তান ক্যাডেট কলেজ' নামে পরিচিত ছিল। প্রাথমিকভাবে সেনাবাহিনীর জন্য যোগ্য কর্মকর্তা তৈরি করাই ছিল এ কলেজ প্রতিষ্ঠার মূল লক্ষ্য।ফৌজদারহাট ক্যাডেট কলেজের নিম্নোক্ত প্রাক্তন ক্যাডেটরা বাংলাদেশের স্বাধীনতা যুদ্ধে দেশের জন্য সর্বোচ্চ ত্যাগ স্বীকার করেন :
এছাড়া ফৌজদারহাটের নিম্নোক্ত ক্যাডেটরা মুক্তিযুদ্ধে অংশগ্রহণ করেন যাদের অনেকেই খেতাবপ্রাপ্ত মুক্তিযোদ্ধা :
ঝিনাইদহ ক্যাডেট কলেজ
বর্ণনাঃ
ঝিনাইদহ ক্যাডেট কলেজ বাংলাদেশের বারো (১২)টি আবাসিক কলেজের মধ্যে অন্যতম। জ্যেষ্ঠতার দিক দিয়ে এটি দ্বিতীয় ক্যাডেট কলেজ। ১৯৬৩ সালের ১৮ই অক্টোবর তারিখে কলেজটি প্রতিষ্ঠিত হয়।
অবস্থানঃ
ঝিনাইদহ শহরের অদূরে ঝিনাইদহ-কুষ্টিয়া মহাসড়কের পাশে কলেজের অবস্থান। কলেজের আয়তন ১০৩ একর।
কলেজের মূলনীতি, রং এবং পতাকাঃ
কলেজের মূলনীতিঃ "সুশিক্ষিত জনই সুবিবেচক"
রংঃ গাঢ় সবুজ
হাউসঃ
কলেজের আবাসিক ভবনগুলো হাউস নামে পরিচিত। ঝিনাইদহ ক্যাডেট কলেজের হাউসসংখ্যা ০৩(তিন)। প্রতিটি হাউসে ১০০জন ক্যাডেটের থাকার সুব্যবস্থা আছে। হাউসগুলোর নামকরণ হয়েছে ইসলামের তিনটি বিখ্যাত যুদ্ধের নামানুসারে। হাউস তিনটি হলোঃ
১। বদর হাউসঃ হাউস রং- সবুজ, হাউস নীতি- "কর্মে চির দীপ্ত।"
২। খায়বার হাউসঃ রং- নীল, নীতি- "কর্তব্যে কঠোর ব্রত।"
৩। হুনাইন হাউসঃ রং- লাল, নীতি- "সাধনায় একনিষ্ঠ।"
একজন হাউস মাস্টারের নেতৃত্বে কয়েকজন হাউস টিউটর প্রতিটি হাউসের প্রশাসনিক দায়িত্ব পালন করেন।
রংপুর ক্যাডেট কলেজ
রংপুর ক্যাডেট কলেজ বাংলাদেশের একটি মিলিটারি উচ্চ বিদ্যালয়।
পূর্বস্থিত রংপুর রেসিডেন্সিয়াল মডেল কলেজ পরিবর্তন ও পরিবর্ধনের মাধ্যমে ১৯৭৯ সালে তা রংপুর ক্যাডেট কলেজরূপে আত্মপ্রকাশ করে। এসময় পার্শ্বস্থ রংপুর কারমাইকেল কলেজ হতে কিছু জমি অধিগ্রহণ করা হয়। এ বছরই এর শিক্ষা কার্য্যক্রম শুরু হয়। কলেজটির প্রথম অধ্যক্ষ ছিলেন কমান্ডার হাবিবুর রহমান।
রংপুর শহর হতে ৫ কিলোমিটার দূরে রংপুর-ঢাকা মহাসড়কের পাশে।
সমগ্র ব্যবস্থাটি পরিপূর্ণরূপে পরিকল্পিত, ক্যাডেট কলেজ হিসেবে যা সকল চাহিদা পূরণে সক্ষম। কলেজের আয়তন অনুযায়ী পুরো ব্যবস্থাটি গড়ে উঠেছে। ক্যাম্পাসের প্রধান অংশগুলো হল:
পাবনা ক্যাডেট কলেজ
পাবনা ক্যাডেট কলেজ বাংলাদেশের পাবনার একটি শিক্ষা প্রতিষ্ঠান। এটি দেশের প্রাচীন দশটি ক্যাডেট কলেজের মধ্যে অন্যতম; যা ১৯৮১ সালের ৭ আগষ্ট 'পাবনা রেসিডেন্সিয়াল মডেল কলেজ' থেকে 'ক্যাডেট কলেজ'-এ রূপান্তরিত হয়। এই কলেজটি পাবন শহর থেকে ১০ কি.মি. দূরে পাবনা-নগরবাড়ি মহাসড়কের পাশে অবস্থিত। আজ পর্যন্ত পাবনা ক্যাডেট কলেজ শিক্ষা, সংস্কৃতি, ক্রীড়াসহ অন্যান্য বিষয়ে সাফল্য বজায় রেখেছে।
পাবনা ক্যাডেট কলেজ পাবনা জেলার জালালপুরে, ঢাকা-পাবনা মহাসড়কের পাশেই অবস্থিত। পাবনা শহর থেকে এটি ৬ কিমি দূরে অবস্থিত যা বাগচিপাড়া বাজারের কাছে।https://pcc.gov.mil.bd/
ময়মনসিংহ গার্লস ক্যাডেট কলেজ
ময়মনসিংহ গার্লস ক্যাডেট কলেজ মেয়েদের জন্য স্থাপিত বাংলাদেশের প্রথম ক্যাডেট কলেজ। এটি বাংলাদেশ প্রতিরক্ষা মন্ত্রণালয়ের অধীনে সরকারী অনুদানে পরিচালিত বিশেষ ধরনের স্বায়ত্তশাসিত আবাসিক শিক্ষা প্রতিষ্ঠান।
ঢাকা-ভালুকা-ময়মনসিংহ সড়কের পাশে ময়মনসিংহ শহরের পূর্ব প্রান্তে সেহড়া এলাকায় কলেজটি অবস্থিত। অন্যান্য ক্যাডেট কলেজগুলো গ্রামীণ পরিবেশে স্থাপিত হলেও মেয়েদের কলেজ বিধায় এ কলেজটিকে যথাসাধ্য শহরের প্রাণকেন্দ্রে রাখবার চেষ্টা করা হয়েছে। তবে কলেজটি তিন দিকে শহর দিয়ে ঘেরা হলেও এক দিকে গ্রামীণ এলাকা বিদ্যমান।
স্বাধীনতাপূর্ব সময়ে স্থাপিত ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ এর সাফল্যের ফলশ্রুতিতে তৈরি হয় আরো ছয়টি ক্যাডেট কলেজ যার মাঝে ময়মনসিংহ গার্লস ক্যাডেট কলেজ অন্যতম। ১৯৮২ সালে 'ময়মনসিংহ রেসিডেন্সিয়াল মডেল স্কুল ফর গার্লস' নামের শিক্ষা প্রতিষ্ঠানটি ময়মনসিংহ গার্লস ক্যাডেট কলেজে রূপান্তরিত হয়। ১৯৮২ সালের ১লা জুলাই দেশের প্রথম গার্লস ক্যাডেট কলেজটি গড়ে তোলার দায়িত্ব দেয়া হয় অধ্যক্ষ করিম উদ্দিন আহমেদকে। নিয়মানুযায়ী ৬৫ বছরের পর অধ্যক্ষ বা অধ্যাপক হিসেবে দায়িত্ব পালন করা যেত না। তাই তৎকালীন কর্তৃপক্ষ বিশেষ ব্যবস্থাপনায় অত্যন্ত যোগ্য এ মানুষটিকে বাংলাদেশের প্রথম গার্লস ক্যাডেট কলেজের দায়িত্বভার প্রদান করেন।
কলেজের মূল গেইট দিয়ে ঢুকলেই পশ্চিম পাশে রয়েছে কলেজ আবাসিক এলাকা। এটি সংলগ্ন রাস্তা ধরে সোজা চলে গেলে পড়বে মূল কলেজের ভবন সমূহ। সেগুলো হলোঃ
উল্লেখ্য, এই প্রতিটি ভবন করিডোর দিয়ে একটি অপরটির সাথে সংযুক্ত যেন বৃষ্টিতে ক্যাডেটদের কোন প্রকার অসুবিধা না হয়। এছাড়াও একটি পুকুর ও তৎসংলগ্ন মাছ চাষ কেন্দ্র রয়েছে। কলেজ হসপিটালের দক্ষিণ দিকে রয়েছে অধ্যক্ষ, উপাধ্যক্ষ, এডজুটেন্ট ও মেডিকেল অফিসারের বাসভবন।
সহপাঠ্যক্রমিক কার্যক্রম পরিচালনার উদ্দেশ্যে ময়মনসিংহ গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যাডেট অংশগ্রহণ করতে বাধ্য।
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়।ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।
জয়পুরহাট গার্লস ক্যাডেট কলেজ
জয়পুরহাট গার্লস ক্যাডেট কলেজ বাংলাদেশের মেয়েদের জন্য স্থাপিত একটি ক্যাডেট কলেজ। এটি বাংলাদেশের প্রতিরক্ষা মন্ত্রণালয়ের অধীনে পরিচালিত হয়।
কলেজটি বাংলাদেশের জয়পুরহাট জেলায় অবস্থিত ।
কলেজটি ২০০৬ সালে প্রতিষ্ঠিত হয়।সহপাঠ্যক্রমিক কার্যক্রম পরিচালনার উদ্দেশ্যে জয়পুরহাট গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যডেট অংশগ্রহণ করতে বাধ্য।
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়।ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।
নোয়াম এলকিয়েজ
নোয়াম এলকিয়েজ (জন্ম ১৯৬৬, নিউ ইয়র্ক শহর) হলেন একজন মার্কিন গণিতবিদ এবং দাবাড়ু।
এলকিয়েজ ১৯৮১ সালে ২২তম আন্তর্জাতিক গণিত অলিম্পিয়াড এ পারফেক্ট স্কোরসহ স্বর্ণপদক অর্জন করেন। তিনি কলাম্বিয়া ইউনিভার্সিটি থেকে গণিত ও সঙ্গীতে ১৯৮৫ সালে বিএ ডিগ্রি লাভ করেন। হার্ভার্ড বিশ্ববিদ্যালয় থেকে গণিতে এমএ এবং পিএইচডি ডিগ্রি লাভ করেন। তিনি ১৯৯০ সালে হার্ভার্ড বিশ্ববিদ্যালয় এ গণিতের সহযোগী অধ্যাপক হিসেবে যোগদান করেন এবং ১৯৯৩ সালে পূর্ণ অধ্যাপক পদে উন্নীত হন। তিনি ১৯৮৮ সালে, x + y + z = w সমীকরণটির কোন ধনাত্মক সমাধান নেই সংক্রান্ত লিওনার্ট অয়লার এর অনুমানটির একটি বিরোধী উদাহরণ আবিষ্কার করেন। ফলে অয়লারের এই অনুমানটি মিথ্যা প্রমাণিত হয়।
গ্রিগোরি রাসপুতিন
রাসপুতিনবা গ্রেগরি ইয়েফেমোভিচ রাসপুতিন (; ) একজন রুশ সন্ন্যাসী, একজন অভিজ্ঞ পবিব্রাজক, (জন্ম: ১৮৭২ - মৃত্যু: ১৯১৬) তিনি এবং দ্বিতীয় নিকোলাসের দরবারের একজন প্রভাবশালী ব্যক্তিত্ব। রাজদম্পতির উপর তার প্রভাব ছিল বলে ধারণা করা হয়। এছাড়া অনেকে তাকে চরিত্রহীন লম্পট এবং সে সময়ের রুশ রাজনীতিতে নানা ধরণের দুষ্ককর্মের হোতা বলে মনে করেন। ১ম বিশ্বযুদ্ধের সময় জার্মানীর প্রতি সহানুভূতিশীল থাকায় রাজ দরবারের একদল বিশিষ্ট ব্যক্তি তাকে গুপ্তভাবে হত্যা করে।
রাসপুটিনের জন্ম হয় তুরা নদীর তীরে পক্রভস্কায়া নামে সাইবেরিয়ার ছোট্ট একটি গ্রামে । জন্মের তারিখ নিশ্চিত নয়, তবে ঐতিহাসিকদের মতে তা ১৮৬৩ থেকে ১৮৭৩ এর মধ্যে । রাসপুটিনের শৈশব সম্পর্কে যা জানা যায় তার পুরোটাই পারিবারিক সূত্র থেকে পাওয়া মৌখিক ইতিহাস । জানামতে রাসপুটিনের দুইজন সহদোর ছিলেন । বড় ভাই দমিত্রি এবং বোন মারিয়া ।
রাহুল
রাহুল (খ্রিষ্টপূর্ব: ৫১১ - ) ছিলেন বৌদ্ধ ধর্মের প্রবর্তক গৌতম বুদ্ধের একমাত্র পুত্র। পালি এবং সংস্কৃত ভাষা অনুসারে রাহুল শব্দটি রাহুলা শব্দ থেকে এসেছে যার অর্থ বন্ধন। তার মায়ের নাম যশোধরা বা গোপা দেবী। তার বয়স যখন মাত্র ৭ দিন তখন তার পিতা সিদ্ধার্থ গৌতম সংসার ত্যাগ করেন। বিশ বছর বয়সে তার পিতা গৌতম বুদ্ধ বৌদ্ধিত্ত্ব অর্জন করে রাজধানী কপিলাবস্তু-তে ফিরে আসলে তিনি পিতার কাছ থেকে দীক্ষিত হয়ে বৌদ্ধ ভিক্ষু তে পরিণত হন।
ঢাকা রপ্তানি প্রক্রিয়াকরণ অঞ্চল
ঢাকা রপ্তানি প্রক্রিয়াকরণ অঞ্চল () হল বাংলাদেশের একটি বিশেষ অর্থনৈতিক অঞ্চল। সংক্ষেপে এটি ঢাকা ইপিজেড, ডিইপিজেড বা সাভার ইপিজেড নামেও পরিচিত। এটি রাজাধানী ঢাকার নিকটে সাভারের আশুলিয়া থানায় অবস্থিত। এই রপ্তানি প্রক্রিয়াকরণ অঞ্চলটি ১৯৯৩ খ্রিষ্টাব্দে স্থাপিত হয় এবং ১৯৯৭ খ্রিষ্টাব্দে এতে আরো একটি সম্প্রসারিত অঞ্চল যুক্ত করা হয়। ৩৫৬.২২ একর এলাকার ওপর প্রতিষ্ঠিত এই ইপিজেডটি বাংলাদেশের ২য় বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ৩৫ কিলোমিটার দূরে ঢাকা জেলার অন্তর্গত সাভার উপজেলার আশুলিয়া থানার গণকবাড়ি এলাকায় অবস্থিত। এটি ঢাকার হযরত শাহজালাল (রা.) আন্তর্জাতিক বিমানবন্দর থেকে ২৫ কিলোমিটার ও চট্টগ্রাম সমুদ্রবন্দর থেকে ৩০৪ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজেস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও তিতাস গ্যাস কর্তৃপক্ষ এখানে জ্বালানী হিসাবে প্রাকৃতিক গ্যাস সরবরাহ করে থাকে।
এখানে কলকারখানাগুলোতে তিন ধরণের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ৪৫১ টি।
এখানে উত্পাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঢাকা ইপিজেড থেকে মোট ১,৭৮০.৭৩ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঢাকা ইপিজেড থেকে রপ্তানি হয়েছে ১,৭৮০.৭২ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
রাখাইন
রাখাইন বাংলাদেশ ও মায়ানমারের একটি জনগোষ্ঠীর নাম। এরা মগ নামেও পরিচিত। আঠারো শতকের শেষে এরা আরাকান থেকে বাংলাদেশে এসে উপকূলীয় জেলা কক্সবাজার ও পটুয়াখালীতে বসতি স্থাপন করে। বর্তমানে রাখাইন সম্প্রদায়ের বসবাস মূলত কক্সবাজার, পটুয়াখালি ও বরগুনা জেলায়। এ ছাড়া রাঙামাটি, বান্দরবান এবং খাগড়াছড়ি পার্বত্য জেলায়ও ছড়িয়ে-ছিটিয়ে কিছু রখাইন বসতি দেখা যয়। চট্টগ্রামের সাতকানিয়া উপজেলায়ও রাখাইন সম্প্রদায়ের বসতি রয়েছে।
রাখাইন শব্দটির উৎস পলি ভাষা। প্রথমে একে বলা হত রক্ষাইন যার অর্থ রক্ষণশীল জাতি। রাখাইন জাতির আবির্ভাব হয় খৃষ্টপূর্ব ৩৩১৫ বছর আগে। ঐতিহাসিক তথ্যানুসারে, ১৭৮৪ সালে উপকূলীয় জেলা কক্সবাজার ও পটুয়াখালীতে রাখাইনদের আগমন ঘটে। মূলত সেসময় বার্মিজ রাজা 'বোদোপ্রা' আরাকান রাজ্য জয় করে। তার জয়লাভে ভয় পেয়ে বিপুল সংখ্যক রাখাইন সমপ্রদায়ের লোক পালিয়ে বাংলাদেশে প্রবেশ করে। আরাকানের মেঘবতির সান্ধ্যে জেলা থেকে দেড়শ রাখাইন পরিবার বাঁচার আশায় পঞ্চাশটি নৌকাযোগে অজানার উদ্দেশ্যে বঙ্গোপসাগর পাড়ি দেয়। কয়েকদিন পর তারা কূলের সন্ধান পায় পটুয়াখালীর রাঙ্গাবালী দ্বীপে। এই দ্বীপে তারা বসতি স্থাপন করে এবং তাদের সঙ্গে করে আনা ধান ও ফল-মূলের বীজ বপন করে সেখানে জমি আবাদ শুরু করে। রাখাইনদের বিভিন্ন দলের নেতৃত্বদানকারী প্রধানগণ ছিলেন ক্যাপ্টেন প্যোঅং, উঃগোম্বাগ্রী ও অক্যো চৌধুরী। কয়েকবছর পর বেশি ফসলের আশায় তারা রাঙ্গাবালী ছেড়ে চলে যান মৌডুবিতে। লোকসংখ্যা বাড়লে তারা ছড়িয়ে পড়ে বড়বাইশদিয়া, ছোটবাইশদিয়া, কুয়াকাটা, টিয়াখালী, বালিয়াতলী, বগীসহ বিভিন্ন দ্বীপ এলাকায়।ক্রমাগত তারা বিলুপ্ত হচ্ছে। বলা যায় বাংলাদেশের উপড়ে বর্নিত এলাকা থেকে তার বিলুপ্ত জাতি। গুটি কয়েকটি পরিবার আছে। অন্যরা বর্তমান মায়ানমার দেশে চলে যাচ্ছে বা গেছে।